15/01/2016 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución da Presidencia pola que se modifican parcialmente as delegacións de atribucións do presidente en deputados membros da Xunta de Goberno feita en RP 2015/15671, modificada por RP 2015/16642

ANUNCIO RESOLUCIÓN DA PRESIDENCIA POLA QUE SE MODIFICA PARCIALMENTE A DELEGACIÓN DE ATRIBUCIÓNS DO PRESIDENTE EN DEPUTADOS MEMBROS DA XUNTA DE GOBERNO FEITA EN RP 2015/15671, MODIFICADA POR RP 2015/16642. Don VALENTÍN GONZÁLEZ FORMOSO, presidente da Deputación Provincial da Coruña, A experiencia dos últimos meses na xestión das distintas áreas da Deputación aconsella unha revisión do bloque de tarefas asignado aos membros da corporación. En concreto, parece conveniente, por unha banda, integrar a promoción do turismo e a protección do patrimonio histórico-artístisco na ampla e comprensiva función de cooperación e, por outra banda, vincular as accións relativas á normalización lingüística coa xestión cultural xeral, modificando, en consecuencia, as delegacións xenéricas vixentes ata agora e que atinxen a esas materias, e Visto que os artigos 34.2 e 35.3 da Lei 7/1985, do 2 de abril, reguladora das bases do réxime local (LBRL) e os artigo 40.3, 41 e 42 do Regulamento orgánico da Deputación Provincial da Coruña (RODC), concordantes cos artigos 63.3, 64 e 65 do Regulamento de organización, funcionamiento e réxime xurídico das entidades locais, aprobado por Real Decreto 2568/1986, do 28 de novembro (ROF), prevén que o presidente poida delegar determinadas atribucións nos membros da Xunta de Goberno, RESOLVO: 1.º. Deixar sen efecto as delegacións xenéricas feitas a prol da vicepresidenta e deputada provincial dona Maria Buenviaje Ganet Silea e do deputado provincial don Alejandro Pablo Ariel Ernesto Ganzarain Perrogon en Resolución da Presidencia 15671 de 27 de xullo de 2015, modificada por Resolución da Presidencia 16642 do 30 de xullo de 2015.2.º. Conferir as seguintes delegacións xenéricas a prol dos deputados e membros da Xunta de Goberno que se indican para a dirección e xestión das áreas de goberno provincial que a seguir se relacionan: – Deputada de Cultura e Normalización Lingüística: dona María Goretti Sanmartín Rei, vicepresidenta. – Deputado de Cooperación, Plans provinciais xerais, Asistencia a Municipios, Turismo e Patrimonio Histórico-Artístico: don Xosé Regueira Varela; Baixo a supervisión do deputado responsable desta área, mantense a delegación especial en materia de Asistencia a Municipios a don Joaquin Guillermo Franco Ezequiel Crous Andoño. As restantes delegacións, conferidas na citada Resolución da Presidencia 15671 de 27 de xullo de 2015, modificada por Resolución da Presidencia 16642 do 30 de xullo de 2015, manteranse nos términos contidos nas devanditas Resolucións. As delegacións xenéricas que se outorgan comprenden, no ámbito das áreas asignadas, a dirección, inspección e impulso de obras e servicios, así como a execución das disposición de carácter xeral e dos actos e acordos dos órganos de goberno, cuidando da súa publicación e puidendo recabar para tales tarefas os asesoramentos técnicos necesarios. Atribúese aos deputados delegados a facultade de asinar os protocolos e convenios relativos ás materias delegadas. As delegacións inclúen o recoñecemento aos deputados delegados de amplias facultades de proposta en materias tales como: – Consignación dos créditos necesarios para a súa xestión no proxecto de orzamento provincial ou nas modificacións de crédito cuxa aprobación corresponda ao Pleno ou ao presidente; – Proxectos de obras e prescripcións técnicas dos servizos previstos no orzamento e asignados á súa área; gasto e facturas que deba aprobar o órgano competente, previos os informes preceptivos; – Bases de convocatoria das subvencións previstas no orzamento provincial cuxa xestión lle estea encomendada; – Organización e xestión do persoal adscrito ás áreas asignadas; – Nomeamento e cesamento do persoal eventual adscrito á área asignada; – Textos de ordenanzas e regulamentos aplicables directamente na súa área. Os deputados delegados participarán, sempre que sexa posible, nos organismos de coordinación e xestión administrativa, comisións de seguimento ou outros, en canto afecte ás áreas que pola presente resolución se lles asignan. As delegacións que agora se confiren por modificación das ata agora vixentes surtirán efecto a partir do día 1 de xaneiro de 2016 e rexeranse específicamente polos artigos 86 a 90 RODC no que se refire á súa aceptación, revocación, modificación, facultades do órgano delegante, prohibición de subdelegación e prazo, sen prexuízo da aplicación supletoria da normativa xeral sobre réxime local e procedemento administrativo. O presidente da Deputación resérvase expresamente a facultade de resolver mediante actos administrativos que afecten a terceiros e solventará sen máis trámite os conflictos e as dúbidas que da aplicación dos actos delegados poidan xurdir. Esta resolución será notificada aos deputados delegados afectados polas modificación contidas nesta Resolución para a súa aceptación e coñecemento, será publicada no Boletín Oficial da Provincia e da mesma darase conta ao Pleno na primeira sesión que celebre. A Coruña, 23 de decembro de 2015. O presidente O secretario xeral Valentín González Formoso José Luis Almau Supervía